《芦花》
宋代·董嗣杲

冗花焦叶袅风漪，乱展江乡白渺瀰。
两岸水枯鸥宿处，一天雪衮雁衔时。
羌儿削管吹边远，淮俗编帘障屋危。
岂特絮氈堪御冻，津头拾取作薪炊。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。